Temesváros

Bolyai Kutatói Klub - A tanulmányírás műfaja és művészete
2026-03-24 19:00 - 20:30 (Europe/Helsinki) | Bolyai János Szakkollégium, General Ion Dragalina 9, Timisoara
Március 24. 19:00 Bolyai János Szakkollégium Konferenciaterem
Előadó: Magyari Sára Téma: A tanulmányírás műfaja és művészete
Hogyan alakíts át egy kész szakdolgozatot publikálható tanulmánnyá?Ha szeretnéd, hogy a kutatásod ne csak a fiókban porosodjon, hanem valódi tudományos szöveggé formálódjon, itt a helyed!
Várunk minden érdeklődőt!

Az est, amikor bármi megtörténhet
2026-03-25 19:00 - 21:00 | Temesvári Projektközpont, Bécsi u. (str. Vasile Alecsandri) 1.
A színészek számára a rögtönzés nem csupán természetes emberi cselekvés, hanem készségfejlesztő gyakorlat is, amellyel saját határaikat feszegethetik. A négyszereplős, színházi játékon alapuló improvizációs esten a játékmester arra ösztönzi a színészeket, hogy lehetetlennek tűnő szituációkat rögtönözzenek, és mivel csak a képzelet szab határt az abszurd, humoros helyzeteknek, a nézők számára garantált a szórakozás. A több mint 30 előadást megért improvizációs est töretlen lendülettel, hónapról hónapra új témákkal és rengeteg humorral várja az érdeklődőket.
JEGYEK

Képzéshétvége - Robotika és Műszaki Tematika
2026-03-27 08:00 - 2026-03-29 17:00 | Zolt Képzési Központ, Zolt, Temes, Romania
Csatlakozz a Bolyai János Szakkollégium és a Bartók Béla Elméleti Líceum által szervezett izgalmas robotika és műszaki hétvégéhez!
Helyszín: Zolt Képzési Központ Időpont: Március 27-29. Vezető Tanárok:
– Valkai Előd, informatikatanár – Brezan Csaba, informatikus programozó
Téma: A robotika és a legújabb műszaki fejlesztések
Mi vár rád?
– Érdekes előadások
– Kézműves robotikai projektek
– Kiváló szakemberek és tanárok
Egy különleges hétvége, ahol a tudomány és szórakozás találkozik!
Jelentkezz itt: https://forms.gle/VmjajhqHmsjU6Pdz5
A programot az Óbudai Egyetem támogatja.

Pericles
2026-03-27 19:00 - 21:00 | Csiky Gergely Állami Magyar Színház, Nagyterem, Alba Iulia utca 2., Temesvár
Egy ember fekszik a homokban. Partra vetette az ár. Nem tudni, hogy honnan jött, merre tart, mit akar, vagy mi elől menekül. Valahol, egy messzi földön király volt. Tyrus hercege. De most csak egy ember, akinek semmije sincs, csak egy története. Ez Pericles története. De nem csak az övé.
JEGYEK

Kirándulás Magyarországra
2026-03-28
Március 28-án, szombaton a Geml József Társaskör autóbuszos kirándulást szervez Magyarországra. Sort kerítünk egy ünnep előtti bevásárlásra is a TESCO-ban. Érdeklődni és feliratkozni Németi Máriánál lehet, tel.: 0742-216762 vagy 0256-207597.

Húsvétváró játszó- és alkotóház
2026-03-28 10:00 - 12:00 | Bartók Béla Elméleti Líceum, Gen. Ion Dragalina sgt. 11/A, Timisoara, 300181, Romania
A húsvétvárás jegyében szervezzük a következő játszó- és alkotóházat. A témához kapcsolódó alkotóműhelyekkel várjuk a kis és nagyobb gyerekeket. Több tojásfestési technikával is megismerkedhetnek a résztvevők, ezért fontos, hogy főtt tojást is hozzanak magukkal!A legkisebbeket a Manó klub várja Babusgató foglalkozással. Ezúttal is várjuk az ovisok alkotásait! Szeretettel várunk!

Bartók születésének 145. évfordulója
2026-03-28 17:00 | Nagyszentmiklós

TEMISZ Játékest - "Mitikus küldetések estje"
2026-03-28 19:00 - 22:00 | Bucate cu savoare étterem, Timotei Cipariu 1., Temesvár, 300200, Romania
TEMISZ JÁTÉKEST – Legendák hangulatában!

Emlékszel még azokra az időkre, amikor a régi történetek hősei és varázslói egy tábortűz körül gyűltek össze, és játékokkal, nevetéssel töltötték az estét? Amikor a sors lapjai megfordultak egy-egy jól kijátszott körben, és minden parti egy új történetté vált?
A TEMISZ most egy olyan estére hív, ahol visszarepülünk a mítoszok és legendák világába!

Mit játszunk?– Cyclades és Santorini– Szkítia fosztogatói– INIS– 7 Csoda– és minden más, amit egy kalandor magával vinne egy legendás útra

A cél egyszerű: jó társaság, varázslatos hangulat és egy este, ahol a történetek és a játék kerülnek a középpontba.
Hozd el a kedvenc játékodat, hívd el barátaidat (vagy egy egész kalandorcsapatot!), és csatlakozz hozzánk egy vidám, beszélgetős, nevetős estére!

Időpont: 2026. március 28, 19:00 Helyszín: Bucate cu savoare étterem [Mária téri református bérpalota épülte]

Ne hagyj ki egy vagánynak ígérkező estét! Gyere és játssz velünk!

Suttogások és sikolyok
2026-03-31 19:00 - 20:30 | Csiky Gergely Állami Magyar Színház, Nagyterem, Alba Iulia utca 2., Temesvár
Ingmar Bergman “Suttogások és sikolyok” című filmje a halál és a családi kapcsolatok mélységeit kutatja, amelyben három nővér és egy szolgáló életének egy tragikus szakaszát követhetjük nyomon. A fizikai-színházi előadás azt kívánja felkutatni, hogy éltünkben ér-e minket a lehető legnagyobb szenvedés és a túlvilág lesz a megváltás, vagy éppen a földi lét egyfajta paradicsomi állapot és halálunk után következik a tetteink miatti bűnhődés. Esetleg elkerülhető-e a mindenkori kín, vagy előbb utóbb mindenkit utolér? A történet középpontjában Ágnes áll, aki haldoklik. Az ő szenvedései és haláltusája határozza meg a további cselekményeket. A nővérek, Karin és Mária, valamint a hűséges szolgáló, Anna, próbálják enyhíteni fájdalmát, szenvedéseit, visszaszámlálva halála órájáig.
A Nagyvárad Táncegyüttes előadása az Ingmar Bergman Foundation (www.ingmarbergman.se) képviseletében eljáró Josef Weinberger Limited (London) engedélyével jött létre.
JEGYEK

Hagyományos tojásírás és festés
2026-04-02 16:30 - 18:30
Szeretettel várunk mindenkit hagyományos tojásírásra és festésre Április 2. 16:30-tól Újszentes, Petőfi Sándor utca 83. – a csűrben Kérjük, hozz magaddal főtt vagy kifújt tojást!Gyere el, és töltsünk együtt egy kellemes, alkotó hangulatú délutánt, ahol megismerkedhetsz a hagyományos technikákkal.Minden korosztályt szeretettel várunk!

SZILÁGYI ENIKŐ, JÁSZAI MARI-DÍJAS, ÉRDEMES MŰVÉSZ ELŐADÓESTJE TEMESVÁRON
2026-04-02 18:00 | Magyar Ház, Bd. Revoluției. 8., Timisoara
A kolozsvári születésű Szilágyi Enikő, Jászai-díjas, érdemes művész, a nyolcvanas években nagy sikerrel lépett fel az erdélyi magyar színházakban, 17 mozifilmben és tévéjátékban láthattuk jelentős szerepekben, majd magyarországi színpadokon bizonyította tehetségét, de Franciaországban is maradandót alkotott, francia sanzonestjét mai napig nagy sikerrel játssza Párizsban. Számos díja, kitüntetése mellett, 2017-ben a Francia Köztársaság „Művészet és Irodalom Lovagrend” díját is megkapta.

A Szőcs Géza, Kossuth-díjas költő által szerkesztett, Ez már feltámadás című előadóestjében Ady Endre, Kós Károly, Márai Sándor, Farkas Árpád, Karinthy Frigyes, Farkas Wellmann Éva, Szentimrei Jenő, Szőcs Géza írásai szólalnak meg.

Pályatársa, Nászta Katalin a következő sorokkal köszönti az előadást: „Magáévá teszi a verseket. Úgy szólnak, ahogy az aktuális helyzet kéri. Nem vonja ki magát a pillanatból. Nem időtleníti a műveket lehalászva a történelem polcairól. Ezek most szólnak, most fájnak, most érzi át őket, jelen vannak a jelenben, úgy hangzanak el azoknak, akik hallgatják. (…) Cím nélkül mondja őket egymás után. Árad belőle az aktuális aggodalom. Költőtársa lesz a szövegíróknak. Velük vall, vagy inkább ők vallanak vele minket magunknak. Az embert – akinek társa akarok lenni – látom félni, haragudni, érvelni, sírni, bosszankodni jelenünk felett. (…) Ez már feltámadás. A versek, sorok a művészben támadnak fel, hangzanak a jelennel adekvát módon. Ha ti nem, ezek a kövek fognak szólni – merül föl az Ige. S ahogy az Ige is mindig többet üzen, mint mikor először hallottad, úgy ez az est is. Nemcsak önvizsgálatra késztet. Tehet-e többet a művész, mint a kor pulzusán tartani a kezét? Ki nem vonhatjuk magunkat a közeg alól, amiben lélegzünk. Szilágyi Enikő legyőzi önmagát. Érzékeny, nagybetűs művész, aki meg tud feledkezni arról, hogy az. Hála Istennek.” Szilágyi Enikő pedig így vallott előadóestjéről: „Ez rekviem, felkiáltójel és örömóda egyben. Rekviem a halottainkért, felkiáltójel a tévedéseinkért és örömóda, hogy vagyunk.”

Az előadást közönségtalálkozó követi, amelyen kiderül, hogy egy mélyen gyökerező erdélyi magyar tudattal induló, tehetséges kolozsvári színésznő hogyan hódította meg a magyar, román és francia színpadokat, filmvásznakat, miként halmozták el díjakkal, kitüntetésekkel, majd Szőcs Géza verseiből összeállított, A kolozsvári sétatér című műsorából készült, a helyszínen megvásárolható hangoskönyvét dedikálja.

A belépés ingyenes, szeretettel várunk mindenkit!

Húsvéti mulatság Temesváron
2026-04-05 19:00 - 22:00 | Restaurant Valahia, Bulevardul Liviu Rebreanu 52-54, Timișoara, Timiș, 300425, Romania
Április 5-én (vasárnap) 19.00 órától a Valahia étteremben (Bul. L.Rebreanu 52 szám) kerül sor a Kohézió Egyesület és a 4+2 Asszinkron által szervezett húsvéti mulatságra.
A szervezők az eseményhez illően tombolával, meglepetésekkel várják a szórakozni vágyókat, valamint a szokásos jó hangulat biztosított.
Belépők elővételben Sipos Ilonánál: 0724-709-541
további információk Kerestes Istvánnál: 0744-919419
és Berta Tibinél: 0722-477888-as telefonszámokon.
Szeretettel várunk minden érdeklődőt.

Szakadás
2026-04-08 19:00 - 20:00 | Scârț Loc Lejer, Székely László nr. 1., Temesvár, Temes, Romania
Ernesztó keresztszalag-szakadásból lábadozik. Elvették tőle a kedvenc szerepét a színházban, és elvették azt is, ami mindig a biztos mankót jelentette számára: a foci eufóriáját. Nesze neked mankó! De mégis, ki vette el? Az élet? A sors? Mint mindig? Létezik, hogy már előtte sem volt boldog? Itt az idő sebészkést ragadni! Hősünk magába néz, és látja, hogy a szálak egészen 1994-ig vezetnek vissza, amikor az Olaszország–Bulgária világbajnoki elődöntőben Gianluca Pagliuca tökéletes ütemben lép ki Lecskov mélységi indítására… De felbukkan még a Tücsök és a Hangya, az érsemjéni aranycsapat, 50 ezer euró kártérítés, a nagymama lábkenőcse és egy rogyásig terített születésnapi asztal is. Minden mindennel összefügg – ezért olyan nehéz a gyógyulás.
JEGYEK

konTEXT: DOGMA 95 - a szüzességi fogadalomtól a paradoxonig
2026-04-09 18:00 - 20:00 | Galeria 5, Vasile Alecsandri, nr. 1, Temesvár, Temes, Romania
Április 9., 18:00, Galeria 5
konTEXT: DOGMA 95 – a szüzességi fogadalomtól a paradoxonig
Mi történik, ha egy film lemond minden eszközről, amit a filmkészítés az évtizedek alatt felhalmozott? A Születésnap című előadásunk (bemutató: május 10.) Thomas Vinterberg azonos című filmje – az első Dogma-film – forgatókönyvéből indul ki. A Dogma 95 egy 1995-ben indult filmes irányzat, amely tízpontos „szüzességi fogadalommal” korlátozta a filmkészítés eszközeit. A konTEXT eseményen a filmhez térünk vissza: Király Hajnal filmtörténész vezetésével közös értelmezéseken és gyakorlatokon keresztül vizsgáljuk meg a radikális esztétikai irányzatot. Az eseményen részt vesz Eugen Jebeleanu, az előadás rendezője, és ízelítőt kínálunk a készülő előadásból.
A részvétel ingyenes, regisztrációhoz kötött.

Szeniorok klubja
2026-04-15 17:00 | Magyar Ház, Bd. Revoluției. 8., Timisoara

Chicago
2026-04-16 19:00 - 21:00 | Csiky Gergely Állami Magyar Színház, Nagyterem, Alba Iulia utca 2., Temesvár
Van egy világ, ahol mindent el lehet adni – erkölcsöt, gyilkosságot, gyászt – csak egy jó sztori kell hozzá. Lehetőleg személyes, megható, tanulságos. De legalább mutasson jól a főcímben. A történetéhség csillapíthatatlan, a sztorik valósága viszont senkit nem izgat. Így lesz az igazságszolgáltatásból showműsor, ahol mindenki szerepet játszik, és az lesz az igaz történet, amit a legügyesebben tálalnak. De amikor lecsúszik a maszk, egy túlságosan ismerős világ néz vissza ránk. A mi világunk. Ahol az igazság egy jól csomagolt kommunikációs trükk, a pénz pedig az új erkölcs.
JEGYEK

X-Faktor Meghallgatás Temesváron
2026-04-16 20:00 - 22:00 | Joesfin Pub, Strada Iancu Văcărescu 31, Timisoara, Romania
Az X-Faktor stábja meghallgatást tart Temesváron!Ha szeretsz énekelni, és jól érzed magad a színpadon, akkor gyere el egyéniben vagy duóban a Josefin Pubba!Viszont, ha a színpad nem a te tereped, de egy barátod, a pasid, a csajod, a tesód, vagy bárki a környezetedből szeret énekelni, ne habozz… Nevezd be őt!Hozz magaddal zenei alapokat pendrive-on vagy CD-n, amikre énekelni fogsz, vagy akusztikus hangszered, hogy kísérni tudd magad.Ha zenekaroddal neveznél, hozzatok magatokkal valamilyen bemutatkozó anyagot!
További információk: rtl.hu/xfaktor
Érdeklődni:+36-30/195-9595
Részletek: https://fb.me/e/7bFQYQDGR

Boldogság utca 12A
2026-04-17 19:00 - 20:30 | Csiky Gergely Állami Magyar Színház, Stúdióterem, Alba Iulia utca 2., Temesvár
Köztünk élnek. Láttuk őket a hírekben, hallottuk a történeteiket, eljutott hozzánk a szomszédok sustorgása. Ők ülnek a park legtávolabbi padjain, ők kérnek mindig bocsánatot, ők azok, akik nem igazán néznek mások szemébe, akik túl sok sminket viselnek, akikről elfordítjuk a tekintetünket, mert zavarna, ha a szemükbe kellene néznünk. Látjuk őket. De ismerjük is? Megkérdeztük tőlük valaha, milyen döntéseket hoztak, milyen utat jártak, milyen küzdelmeket vívtak? Rákérdeztünk valaha, honnan az őket körüllengő szomorúság, honnan azok a vágások és zúzódások? Megkérdeztük-e tőlük, honnan az a belső késztetésük, amely tovább viszi őket, amely lehetővé teszi, hogy lélegezzenek, hogy kitartóan vágyjanak egy jobb életre, a megérkezésre, az otthonra, a Boldogság utca 12/A-ra?
Ez a szöveg legyen az ő hangjuk. Az ő kimondatlan, kényelmetlen igazságuk.
Az előadás az európai uniós „FemminiCity” projekt keretében valósult meg, a CERV program támogatásával.
JEGYEK

Tóték
2026-04-20 18:00 - 22:00 | Csiky Gergely Állami Magyar Színház, Nagyterem, Alba Iulia utca 2., Temesvár
Adottak Tóték, valahol egy bánsági faluban. Egyetlen fiuk a fronton, a második világháborúban. A fiú javaslatára az idegkimerült őrnagy pihenőszabadságra érkezik a családhoz. Tóték úgy fogadják a katonatisztet, mintha a fiú sorsa kizárólag a vendégszeretetüktől függne: lábujjhegyen járnak, minden hóborthoz alkalmazkodnak – pedig már az is kérdéses, hogy a fiú és az őrnagy a front ugyanazon oldalán áll-e még. Eleinte a remény irányítja a behódolást, de később már nem marad más eszköz az őrülettel szemben, csak az engedelmesség. Meddig tűrhető a kiszolgáltatottság, ha a döntést a szeretet vezérli? Mikor veszi át az uralmat a félelem, és hogyan válik ez az állapot normalitássá?
JEGYEK

Bolyai Kutatói Klub - Mintanyomtatás vászontáskára
2026-04-22 19:00 - 20:30 | Bolyai János Szakkollégium, General Ion Dragalina 9, Timisoara
Bolyai Kutatói Klub – Művészeti tematika
Szeretettel várunk minden alkotni vágyót egy kreatív estére, ahol a mintanyomás technikájával ismerkedhettek meg, és saját vászontáskát készíthettek!
Dátum: április 22. Időpont: 19:00 Helyszín: Bolyai János Szakkollégium, konferenciaterem Foglalkozásvezető: Dr. Adorjáni-Györgypál Réka
Gyere, kapcsolódj ki, alkoss, és vigyél haza egy egyedi darabot!

Az est, amikor bármi megtörténhet
2026-04-22 19:00 - 21:00 | Magyar Ház, Bd. Revoluției. 8., Timisoara

Paralellák 4
2026-04-24 18:00 - 20:00 | Bolyai János Szakkollégium, General Ion Dragalina 9, Timisoara
Paralellák 4 – Művészetis szakkollégistáink kiállítása
Egy este, ahol különböző látásmódok és alkotói világok találkoznak. Gyere el, és fedezd fel a párhuzamos történeteket, formákat és gondolatokat!
2026.04.24. 18:00 Bolyai János Szakkollégium konferenciaterem
A kiállítást dr. Adorjáni Györgypál nyitja meg.Szeretettel várunk minden érdeklődőt!

Anyáknapi játszó- és alkotóház
2026-04-25 10:00 - 12:00 | Bartók Béla Elméleti Líceum, Gen. Ion Dragalina sgt. 11/A, Timisoara, 300181, Romania

IV. Bánsági Majális
2026-05-23 10:00 - 22:00 | Bánsági Falumúzeum
A Temes megyei RMDSZ szervezésében idén negyedik alkalommal kerül megrendezésre a Bánsági Majális.
Ízelítő a programból:
19 órától – Logaritmus
A 2023 nyarán alakult zenekar négy középiskolás barátból áll, akiket a zene szeretete hozott össze.A csapat énekese, Kiss Adrienn szívmelengető hangjával teszi emlékezetessé a fellépéseket, miközben Gál Zoltán, Márkus Zotya és Bruncsák Matyi gondoskodnak a lendületes groove-okról és a hangszeres energiáról.
Zenei világuk elsősorban pop/rock, klasszikusokra épül, de repertoárjukban számos más stílus is megjelenik. Koncertjük energikus, fiatalos lendületet és hangulatos zenei élményt ígér a IV. Bánsági Majálison.
21 órától – Maszkura és a Tücsökraj koncert
A 2007 óta aktív zenekar egyedi, „városi folklór” stílusával hódít, ahol a magyar népzene és a cigányzene lüktetése találkozik a funk, a jazz, a swing és a hiphop modern ritmusaival.
A csapat frontembere, a cilinderes Maszkura (Bíró Szabolcs) karizmatikus színpadi jelenlétével és erdélyi gyökereiből táplálkozó zenei világával minden koncertet magával ragadó élménnyé varázsol. Saját szerzeményű, magyar nyelvű dalaikat kizárólag élőben adják elő, így fellépésük a IV. Bánsági Majálison is garantáltan különleges és megismételhetetlen zenei utazás lesz.

Ballagás
2026-05-29 | Bartók Béla Elméleti Líceum, Gen. Ion Dragalina sgt. 11/A, Timisoara, 300181, Romania

VII. Tudományos Diákköri Konferencia
2026-05-30 09:00 - 17:00 | Bolyai János Szakkollégium, General Ion Dragalina 9, Timisoara
Időpont: május 30. Helyszín: Bolyai János Szakkollégium – Konferenciaterem Dolgozatok beadási határideje: április 30.
További részletekkel hamarosan jelentkezünk!

Nemzedékek találkozója
2026-06-06
